pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่อำนวยความยุติธรรมให้กับประชาชนในพื้นที่ จ.ชัยภูมิ
วันอังคารที่ 22 สิงหาคม 2560
กระทรวงยุติธรรม ลงพื้นที่อํานวยความยุติธรรมให้กับประชาชนในพื้นที่ จ.ชัยภูมิ
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม  เป็นประธานการประชุมหัวหน้าหน่วยงานในสังกัดกระทรวงยุติธรรมในพื้นที่จังหวัดชัยภูมิ
เมื่อวันอาทิตย์ที่ ๒๐ สิงหาคม ๒๕๖๐ เวลา ๒๐.๐๐ น
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหัวหน้าหน่วยงานในสังกัดกระทรวงยุติธรรมในพื้นที่จังหวัดชัยภูมิ
เพื่อรับฟังผลการดําเนินงานของหน่วยงานในพื้นที่ นําไปสู่การพัฒนาการให้บริการของกระทรวงยุติธรรม
ให้ตรงกับความต้องการของประชาชนและมีประสิทธิภาพมากยิ่งขึ้น
ปลัดกระทรวงยุติธรรม กล่าวว่า การลงพื้นที่จังหวัดชัยภูมิ เนื่องจากพบว่าประชาชนส่วนใหญ่ประสบปัญหา
ความเหลื่อมล้ําในการเข้าถึงความยุติธรรมเป็นจํานวนมาก
โดยเฉพาะปัญหาหนี้นอกระบบและการบุกรุกที่สาธารณะ
ซึ่งที่ผ่านมา มีประชาชนที่เดือดร้อนและไม่ได้รับความเป็นธรรมในพื้นที่ชัยภูมิ
มาติดต่อขอรับบริการด้านงานยุติธรรม ทั้งในส่วนของกองทุนยุติธรรม
รวมทั้งผู้เสียหายจากกระบวนการยุติธรรม ขอรับค่าตอบแทนผู้เสียหาย และค่าทดแทน และค่าใช้จ่ายแก่จําเลย ในคดีอาญา พ.ศ.๒๕๔๔ (และที่แก้ไขเพิ่มเติม (ฉบับที่ ๒) พ.ศ.๒๕๕๙)
จึงขอให้หน่วยงานในพื้นที่วิเคราะห์สภาพปัญหา เพื่อพิจารณาให้ความช่วยเหลือร่วมกับส่วนราชการในพื้นที่
รวมทั้งให้ความสําคัญในมิติเชิงป้องกัน อาทิ การให้ความรู้ด้านกฎหมายแก่ประชาชน
ทั้งนี้ กระทรวงยุติธรรม เตรียมลงพื้นที่เพื่อรับฟังปัญหาความเดือดร้อนของประชาชน
ในจังหวัดพะเยา มุกดาหาร ระยอง และสระแก้ว
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่เยี่ยมชมตลาดประชารัฐคนไทยยิ้มได้ และแหล่งท่องเที่ยวเพื่อสุขภาพ
วันพุธที่ 17 มกราคม 2561
นายกรัฐมนตรีลงพื้นที่เยี่ยมชมตลาดประชารัฐคนไทยยิ้มได้ และแหล่งท่องเที่ยวเพื่อสุขภาพ
นายกรัฐมนตรีลงพื้นที่เยี่ยมชมตลาดประชารัฐคนไทยยิ้มได้ และแหล่งท่องเที่ยวเพื่อสุขภาพ
วันนี้ (17 ม.ค. 61) เวลา 15.10 น. พล.อ.ประยุทธ์ จันทร์โอชา นายกรัฐมนตรี และคณะ ได้นั่งรถรางไปยังศูนย์เรียนรู้คุณธรรมน้อมนําหลักปรัชญาเศรษฐกิจพอเพียง เพื่อเยี่ยมชมตลาดประชารัฐคนไทยยิ้มได้และตลาดวัฒนธรรม หรือกาดซอกจ่า พร้อมเยี่ยมชมการสาธิตภูมิปัญญาทางวัฒนธรรม การแสดงศิลปวัฒนธรรม การจําหน่ายสินค้าวัฒนธรรมของชุมชนและสินค้า OTOP ของจังหวัดแม่ฮ่องสอน
เมื่อนายกรัฐมนตรีและคณะเดินทางมาถึง คณะเด็กนักเรียนของชุมชนบ้านผาบ่องได้ร่วมกันร้องเพลงค่านิยม 12 ประการ ซึ่งนายกรัฐมนตรีได้แสดงความชื่นชม ก่อนไปเยี่ยมชมตลาดประชารัฐคนไทยยิ้มได้และตลาดวัฒนธรรม โดยตลอดทางนายกรัฐมนตรีได้เดินทักทายประชาชน และบรรดาพ่อค้า แม่ค้า ที่เป็นเกษตรกรและผู้ประกอบการที่มีรายได้น้อยอย่างเป็นกันเอง ก่อนลงพื้นที่เยี่ยมชมแหล่งท่องเที่ยวเพื่อสุขภาพบ่อน้ําพุร้อนผาบ่อง
จากนั้น นายกรัฐมนตรีและคณะได้เดินทางไปยังศูนย์วัฒนธรรมเฉลิมราช เพื่อรับชม/ฟังวิดีทัศน์การบรรยายสรุปการดําเนินงานของชุมชนคุณธรรมน้อมนําหลักปรัชญาเศรษฐกิจพอเพียง ชุมชนบ้านผาบ่อง พร้อมเยี่ยมชมแหล่งท่องเที่ยวเพื่อสุขภาพบ่อน้ําพุร้อนผาบ่อง ก่อนไปกราบนมัสการพระธาตุดอยกองมู ซึ่งเป็นสิ่งศักดิ์สิทธิ์คู่บ้านคู่เมืองของชาวแม่ฮ่องสอน เพื่อความเป็นสิริมงคล ก่อนเดินทางกลับกรุงเทพมหานคร
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. พร้อมส่งข้อมูล “กองทุนเสมาฯ”  ตามที่ ศธ. ขอเพิ่มเติม
วันอังคารที่ 10 เมษายน 2561
สธ. พร้อมส่งข้อมูล “กองทุนเสมาฯ”  ตามที่ ศธ. ขอเพิ่มเติม
กระทรวงสาธารณสุข กําชับหน่วยงานที่เกี่ยวข้องจัดเตรียมข้อมูลการรับเงิน “กองทุนเสมาฯ” ตามที่กระทรวงศึกษาธิการขอเพิ่มจากที่ส่งข้อมูลปีการศึกษา 2555 – 2561 ไปให้แล้ว โดยก่อนปี 2553 ยังไม่มีบันทึกข้อตกลงความร่วมมือกับกระทรวงศึกษาธิการ และไม่มีการโอนเงินทุน
กระทรวงสาธารณสุข กําชับหน่วยงานที่เกี่ยวข้องจัดเตรียมข้อมูลการรับเงิน “กองทุนเสมาฯ” ตามที่กระทรวงศึกษาธิการขอเพิ่มจากที่ส่งข้อมูลปีการศึกษา 2555 – 2561 ไปให้แล้ว โดยก่อนปี 2553 ยังไม่มีบันทึกข้อตกลงความร่วมมือกับกระทรวงศึกษาธิการ และไม่มีการโอนเงินทุนเข้าวิทยาลัยพยาบาล
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข กล่าวว่า กระทรวงสาธารณสุข ได้กําชับให้หน่วยงานที่เกี่ยวข้อง ตรวจสอบรวบรวมข้อมูลทั้งหมดในการรับทุนเสมาฯ ของนักศึกษาพยาบาล เพื่อส่งมอบเพิ่มเติมให้แก่กระทรวงศึกษาธิการตามที่ได้ประสานมา ซึ่งก่อนหน้านี้มีการส่งข้อมูลช่วงระหว่างปีการศึกษา 2555 – 2561 ไปให้แล้ว โดยจะมีข้อมูลของนักเรียนพยาบาลวิทยาลัยพยาบาลบรมราชชนนีที่ยังไม่ได้รับเงินจากกองทุนเสมาฯ และบัญชีการโอนเงินจากกองทุนเสมาฯ เข้าบัญชีวิทยาลัยพยาบาลบรมราชชนนีแต่ละแห่ง เพื่อให้กระทรวงศึกษาธิการนําไปตรวจสอบว่าตรงกับที่มีการจ่ายออกมาจากกองทุนหรือไม่อย่างไร
ทั้งนี้ ก่อนปี 2553 กระทรวงสาธารณสุข ยังไม่ได้มีบันทึกข้อตกลงความร่วมมือกับกระทรวงศึกษาธิการ และไม่มีการโอนเงินทุนเข้าวิทยาลัยพยาบาล โดยนักศึกษากองทุนเสมาฯ จะนําเงินมาชําระค่าเล่าเรียนเอง อย่างไรก็ตาม หากกระทรวงศึกษาธิการ ต้องการข้อมูลเพิ่มเติมหรือขอความร่วมมือมา กระทรวงสาธารณสุขก็ยินดีให้ข้อมูล
สําหรับข้อมูลปีการศึกษา 2555 – 2561 มีนักศึกษาพยาบาลรับทุนการศึกษาจากกองทุนเสมาพัฒนาชีวิต จาก 3 โครงการประกอบด้วย 1.ทุนเสมาพัฒนาชีวิต/ราชประชานุเคราะห์ จํานวน 129 คน 2.โครงการผลิตพยาบาลเพื่อพัฒนาสุขภาพประชาชนในจังหวัดชายแดนตามรอยสมเด็จย่า จํานวน 148 คน 3.โครงการพระราชทานความช่วยเหลือแก่ราชอาณาจักรกัมพูชาด้านการศึกษา จํานวน 15 คน รวมทั้งสิ้น 292 คน เข้าศึกษา ณ วิทยาลัยพยาบาลในสังกัดสถาบันพระบรมราชชนก จํานวน 26 แห่ง
********************************** 10 เมษายน 2561
รัฐบาลไทย-ข่าวทำเนียบรัฐบาล-นรม. ยืนยันกองทัพไม่ได้มีผลประโยชน์จากการจัดตั้ง บรรษัทน้ำมันแห่งชาติ “National Oil Company : NOC”
วันพฤหัสบดีที่ 30 มีนาคม 2560
นรม. ยืนยันกองทัพไม่ได้มีผลประโยชน์จากการจัดตั้ง บรรษัทน้ํามันแห่งชาติ “National Oil Company : NOC”
นรม. ยืนยันกองทัพไม่ได้มีผลประโยชน์จากการจัดตั้ง บรรษัทน้ํามันแห่งชาติ “National Oil Company : NOC”
วันนี้ (30 มีนาคม 2560) เวลา 10.45 น. ณ บริเวณทางเชื่อมตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้ให้สัมภาษณ์สื่อมวลชนภายหลังการเยี่ยมชมนิทรรศการ และเป็นประธานในพิธีลงนามบันทึกข้อตกลงความร่วมมือและมอบนโยบายการบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) ณ ตึกสันติไมตรี (หลังนอก) ทําเนียบรัฐบาล
ทั้งนี้ นายกรัฐมนตรีกล่าวชี้แจงว่า ในเรื่องของการปฏิรูประบบสาธารณสุข และการเตรียมการรองรับสังคมผู้สูงวัยในอนาคตนั้น ได้มีการเตรียมมาตรการต่าง ๆ รองรับไว้แล้ว โดยจะเริ่มดําเนินการต่าง ๆ ตามลําดับขั้นตอน ซึ่งจําเป็นต้องมีการกําหนดมาตรการในเรื่องของผลสัมฤทธิ์ล่วงหน้าไว้ว่าผลการดําเนินกิจกรรมในเรื่องดังกล่าวจะเริ่มต้นและจบลงอย่างไรในแต่ละปี ดังนั้น จึงจําเป็นที่ข้าราชการต้องเข้าช่วยไปดูในเรื่องของผลสัมฤทธิ์ต่าง ๆ ในการปฏิบัติงานตามนโยบายให้เกิดผลการปฏิบัติงานที่สามารถทําได้จริง และการเปลี่ยนแปลงต่าง ๆ นั้นจะต้องดําเนินการอย่างค่อยเป็นค่อยไปตามลําดับ
โอกาสนี้ นายกรัฐมนตรีได้ตอบข้อสักถามของสื่อมวลชนในเรื่อง ของ พ.ร.บ.ปิโตรเลียม ซึ่งนายกรัฐมนตรีกล่าวย้ําถึงความจําเป็นที่จะต้องเสนอกฎหมาย พ.ร.บ.ปิโตรเลียมดังกล่าวว่า เพื่อให้รองรับสัมปทานที่กําลังจะหมดอายุลงในระยะเวลาอันใกล้ ซึ่งแต่เดิมหลักการและเหตุผลที่รัฐบาลเสนอในครั้งแรกนั้น เพื่อให้มีการดําเนินการบริหารจัดการได้ทั้งระบบสัมปทาน และ PSC เพื่อให้เกิดประโยชน์สูงสุดกับประเทศ แต่หากไม่มีกฎหมายดังกล่าว ก็จะทําได้เพียงแค่ระบบสัมปทานแบบเดิมเท่านั้น
ดังนั้น รัฐบาลมีจําเป็นต้องเสนอร่าง พ.ร.บ. ดังกล่าวต่อ สนช. ซึ่งในขั้นของคณะกรรมาธิการนั้น สนช. ได้มีการรวบรวมและรับฟังข้อเสนอแนะจากภาคประชาชนว่า ให้มีการจัดตั้ง “บรรษัทน้ํามันแห่งชาติ” (National Oil Company : NOC) โดยทาง สนช. ได้นําเรื่องดังกล่าวเสนอกลับเข้ามาที่คณะรัฐมนตรีเพื่อพิจารณาให้ความเห็นชอบ ซึ่งทางคณะรัฐมนตรีได้ให้ความเห็นชอบโดยเพิ่มหลักการในขั้นของคณะกรรมาธิการ เหตุผลหลักก็คือไม่ต้องการให้เกิดความขัดแย้ง เนื่องจากเป็นการรับฟังความคิดเห็นของคณะกรรมาธิการศึกษาเพิ่มเติมเท่านั้น ซึ่งทางคณะกรรมาธิการจะต้องดําเนินการในขั้นตอนต่อไป โดยเนื้อหาของ NOC ใน พ.ร.บ.ปิโตรเลียมนั้นจะต้องมีการดําเนินการต่อในวาระ 3 ตามหลักการและเหตุผลด้วย
สุดท้ายนี้ รัฐบาลมีความประสงค์ต้องการให้ พ.ร.บ.ฉบับนี้ผ่านการพิจารณาตามขั้นตอน แต่จําเป็นที่จะต้องปราศจากข้อขัดแย้งในกรณีการจัดตั้ง NOC โดยได้ระบุชัดเจนว่า ต้องมีการศึกษาในรายละเอียดอย่างชัดเจนก่อน และจะให้ดําเนินการได้ก็ต่อเมื่อมีความพร้อมเท่านั้น โดยจะเป็นเมื่อไรนั้นก็แล้วแต่การพิจารณาของสภานิติบัญญัติแห่งชาติ
ตอนท้ายของการให้สัมภาษณ์เรื่องดังกล่าว นายกรัฐมนตรีได้กล่าวยืนยันว่า ทางกองทัพและกรมการพลังงานทหารไม่ได้หวังผลประโยชน์จากการจัดตั้ง NOC ซึ่งหากมีรัฐบาลก็ไม่อนุมัติอยู่แล้ว และย้ําว่าไม่มีใครได้รับผลประโยชน์นอกจากประเทศชาติและประชาชนเท่านั้น และในปัจจุบันนี้การทําหน้าที่บริหารจัดการด้านพลังงานนั้น เป็นหน้าที่ของกรมเชื้อเพลิงธรรมชาติ กระทรวงพลังงานดําเนินการเท่านั้น
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กชายฝาแฝดวัย 5 ขวบ กำพร้าพ่อ-แม่เสียชีวิตที่ จ.สุรินทร์ พร้อมชื่นชมเด็กสาววัย 16 ปี พ่อ-แม่แยกทางกัน ทำงานเลี้ยงยายและน้องอีก 3 คนที่ จ.กำแพงเพชร
วันจันทร์ที่ 28 สิงหาคม 2560
รมว.พม. กําชับ จนท. เร่งช่วยเหลือเด็กชายฝาแฝดวัย 5 ขวบ กําพร้าพ่อ-แม่เสียชีวิตที่ จ.สุรินทร์ พร้อมชื่นชมเด็กสาววัย 16 ปี พ่อ-แม่แยกทางกัน ทํางานเลี้ยงยายและน้องอีก 3 คนที่ จ.กําแพงเพชร
รมว.พม. กําชับ จนท. เร่งช่วยเหลือเด็กชายฝาแฝดวัย 5 ขวบ กําพร้าพ่อ-แม่เสียชีวิต ที่ จ.สุรินทร์ พร้อมชื่นชมเด็กสาววัย 16 ปี ที่พ่อ-แม่แยกทางกัน ต้องทํางานเลี้ยงยาย และน้องอีก 3 คน ที่ จ.กําแพงเพชร
วันนี้ (28 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 700/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กชายฝาแฝดวัย 5 ขวบ กําพร้าพ่อ-แม่ ซึ่งผู้เป็นแม่เสียชีวิตตั้งแต่วัยเพียง 3 เดือน จึงอาศัยอยู่กับผู้เป็นพ่อเพียงลําพัง แต่ล่าสุดพ่อเพิ่งเสียชีวิตลงจากโรคฉี่หนู จึงทําให้เด็กชายทั้ง 2 คนไร้ที่พึ่งไม่มีผู้ปกครองดูแล ที่อําเภอสังขะ จังหวัดสุรินทร์ นั้น ตนได้กําชับให้พัฒนาสังคมและความมั่นคง ของมนุษย์จังหวัดสุรินทร์ (พมจ.สุรินทร์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และให้การช่วยเหลือในเบื้องต้นตามภารกิจด้านเด็กของกระทรวง พม. พร้อมประสานหน่วยงานที่เกี่ยวข้องในพื้นที่ช่วยเหลือดูแลในเรื่องการติดตามหาญาติของเด็กทั้ง 2 คน เพื่อรับตัวไปดูแล แต่หากไม่พบญาติมาติดต่อ ทางกระทรวง พม. มีหน่วยงานในสังกัด ได้แก่ บ้านพักเด็กและครอบครัวจังหวัดสุรินทร์ พร้อมให้การช่วยเหลือและรับเด็กทั้ง 2 คน มาดูแลคุ้มครองสวัสดิภาพต่อไป
พลตํารวจเอก อดุลย์กล่าวเพิ่มเติมว่า สําหรับกรณีพบ 4 พี่น้องชาย-หญิง ซึ่งพ่อ-แม่แยกทางกัน จึงอาศัย อยู่กับยายที่แก่ชรา มีเพียงพี่สาวคนโตวัย 16 ปี ที่ต้องทํางานหารายได้จุนเจือครอบครัวเพียงคนเดียว ซึ่งทั้ง 5 ชีวิตอาศัยในเพิงสังกะสีสภาพเก่าทรุดโทรม ครอบครัวมีฐานะยากจน ที่อําเภอบึงสามัคคี จังหวัดกําแพงเพชร นั้น ตนขอ ชื่นชมเด็กสาววัย 16 ปี ที่มีความขยันหมั่นเพียร กตัญญู มุมานะอดทน มีความตั้งใจช่วยเหลือครอบครัว โดยไม่ย่อท้อ ต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคง ของมนุษย์จังหวัดกําแพงเพชร (พมจ.กําแพงเพชร) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านเด็ก และผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กทั้ง 4 คนอย่างต่อเนื่องในระยะยาว และช่วยเหลือในเรื่องการปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ นอกจากนี้ ให้คําปรึกษาแนะนําในเรื่องการส่งเสริมการประกอบอาชีพเสริมแก่เด็กสาวในช่วงวันหยุด เพื่อสร้างรายได้ที่เพียงพอและมั่นคง พร้อมร่วมกันหาแนวทาง การช่วยเหลือดูแลในระยะยาวต่อไป
รัฐบาลไทย-ข่าวทำเนียบรัฐบาล-มั่นใจ! น้ำไม่ล้นสันเขื่อนแก่งกระจาน สั่งเตรียมรับมือหากเกิดน้ำท่วม
วันจันทร์ที่ 6 สิงหาคม 2561
มั่นใจ! น้ําไม่ล้นสันเขื่อนแก่งกระจาน สั่งเตรียมรับมือหากเกิดน้ําท่วม
--
ล่าสุดกระทรวงเกษตรและสหกรณ์ได้รายงานสถานการณ์น้ําที่เขื่อนแก่งกระจาน จ.เพชรบุรี ต่อนายกรัฐมนตรีว่า ในช่วงนี้มีปริมาณน้ําไหลเข้าเขื่อนแก่งกระจานเฉลี่ย 245 ลบ.ม.ต่อวินาที แต่อัตราการระบายน้ําสูงสุดของสปิลเวย์อยู่ที่ 1,380 ลบ.ม.ต่อวินาที ซึ่งมากกว่า 5 เท่าของปริมาณน้ําที่ไหลเข้าเขื่อน ดังนั้นจึงไม่ล้นสันเขื่อนอย่างแน่นอน
และเมื่อน้ําไหลเข้าสปิลเวย์ จะค่อย ๆ ไหล ไม่ได้เพิ่มขึ้นอย่างรวดเร็ว คล้ายกับการเอียงขันน้ําแต่น้อยเพื่อเทน้ําออกจากขัน และไม่ทําให้เขื่อนเสียหายแต่อย่างใด เพราะตัวเขื่อนมีความมั่นคงแข็งแรง มีการติดตั้งเครื่องมือวัดพฤติกรรมเขื่อนและตรวจสอบบํารุงรักษาตามข้อกําหนดอย่างสม่ําเสมอ
นอกจากนี้ น้ําที่ไหลเข้าสปิลเวย์ต้องใช้เวลา 24 ชม. ถึงจะเข้าสู่เขื่อนเพชรบุรี และ ณ จุดนี้สามารถหน่วงน้ําได้ช่วงเวลาหนึ่ง โดยน้ําที่เกินจากเขื่อนเพชรบุรีต้องใช้เวลา 12 ชม. กว่าจะถึง อ.เมือง จ.เพชรบุรี
ส่วนสถานการณ์บริเวณใต้เขื่อนแก่งกระจานนั้น ไม่มีฝนตกหรือฝนตกสะสม โดยปริมาณน้ําในแม่น้ําเพชรบุรีมีน้อยมาก ยังสามารถรองรับน้ําได้อีก 150 ลบ.ม.ต่อวินาที หรือ 13 ล้าน ลบ.บ. ต่อวัน
ทั้งนี้ กรมชลประทานได้นําบทเรียนจากปี 2559 และปี 2560 ไปใช้เตรียมการป้องกันน้ําท่วม อ.เมืองเพชรบุรี โดยก่อนเข้าฤดูฝนได้เสริมคันกั้นน้ําแม่น้ําเพชรบุรีและย้ายเครื่องสูบน้ําและเครื่องผลักดันน้ําไปยังจุดเสี่ยง โดยเฉพาะจุดที่เคยเกิดน้ําท่วม
รวมทั้งได้พร่องน้ําในแม่น้ําเพชรบุรีอย่างต่อเนื่อง ตรวจสอบการขึ้นลงของน้ําทะเลเพื่อประกอบการวางแผนเร่งระบายน้ํา และติดตามสถานการณ์ตลอด 24 ชม.
ดังนั้น จึงมั่นใจว่าจะสามารถลดผลกระทบที่จะเกิดขึ้น และช่วยบรรเทาความเดือดร้อนของประชาชนลงไปได้มาก
ขณะเดียวกันกระทรวงเกษตรฯ ยังได้ประชุมวางแผนช่วยเหลือเกษตรกรที่ประสบภัยน้ําท่วมเอาไว้แล้ว โดยกําหนดพื้นที่และหน่วยงานรับผิดชอบอย่างชัดเจน และเตรียมส่งเจ้าหน้าที่ออกไปให้ความช่วยเหลือตามลําดับความจําเป็นเร่งด่วนต่อไป
นายกรัฐมนตรีได้กําชับทุกหน่วยงานที่เกี่ยวข้องเฝ้าระวังและติดตามปริมาณน้ําในเขื่อนอย่างใกล้ชิด หลังปริมาณน้ําเพิ่มสูงขึ้นเพราะมีฝนตกอย่างต่อเนื่อง และมีโอกาสที่น้ําจะล้นสปิลเวย์หรือทางน้ําล้น และไหลเข้าสู่เขื่อนเพชรบุรีและตัวเมืองเพชรบุรีตามลําดับ
อย่างไรก็ตาม ตลอดเส้นทางของน้ําจะทําให้น้ําไหลลงข้างทาง ซึ่งอาจจะกระทบบ้านเรือนริมทางน้ํา รีสอร์ท และพื้นที่การเกษตร โดยเฉพาะในพื้นที่ อ.แก่งกระจาน และอ.ท่ายาง โดยภาพรวมคาดว่าระดับน้ําในปีนี้จะสูงมากกว่าปีก่อนและอาจท่วมขังนานกว่าปีก่อนด้วย
"นายกรัฐมนตรีได้สั่งการไปยังผู้ว่าราชการจังหวัดเพชรบุรีผ่านกระทรวงมหาดไทยให้แจ้งเตือนประชาชนที่อยู่ในบริเวณใกล้เคียงเพื่อเตรียมรับมือกับสถานการณ์น้ําท่วม โดยขนย้ายทรัพย์สินมีค่าขึ้นที่สูง และวางแผนการดําเนินชีวิตในช่วงที่น้ําท่วม
ส่วนหน่วยงานภาครัฐที่เกี่ยวข้องให้เตรียมดูแลทั้งเรื่องเส้นทางคมนาคม การสาธารณสุข โรงพยาบาล ไฟฟ้า ประปา รวมถึงจุดอพยพประชาชนและการจัดหาอาหารและสิ่งของที่จําเป็นให้พร้อม"
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 22 พฤษภาคม 2563 [กระทรวงสาธารณสุข]
วันศุกร์ที่ 22 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่22 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีรายงานผู้ติดเชื้อเพิ่ม ผู้ป่วยกลับบ้านได้ 13 ราย รวมผู้ป่วยกลับบ้านสะสม 2,910 ราย หรือคิดเป็นร้อยละ 95.82 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 71 ราย หรือร้อยละ 2.34 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,037 ราย
กระทรวงสาธารณสุขได้ให้ความสําคัญในการออกค้นหาผู้ติดเชื้อเชิงรุก (Active case finding) เพื่อควบคุมการระบาดของเชื้อโควิด 19 แม้ในบางพื้นที่อาจไม่พบผู้ติดเชื้อจากการลงพื้นที่ค้นหาก็ตาม แต่ไม่ได้หมายความว่าพื้นที่นั้น ๆ จะไม่มีผู้ติดเชื้ออยู่ในชุมชน เพราะบางรายอาจไม่แสดงอาการป่วยหรือมีอาการน้อย ทําให้ไม่ทราบว่าตนเองติดเชื้อ จึงมีโอกาสแพร่เชื้อในชุมชนได้ ดังนั้นสิ่งสําคัญที่สุดคือประชาชนทุกคนต้องไม่ประมาท ยังคงเข้มมาตรการป้องกันตัวเอง ด้วยการสวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อย ๆ ให้เว้นระยะห่างระหว่างผู้อื่น 1-2 เมตร ไม่นํามือมาสัมผัสใบหน้า ตา จมูก ปาก และหลีกเลี่ยงการเดินทางไปในสถานที่แออัด มีคนรวมตัวกันจํานวนมาก หรือพื้นที่ที่เคยพบการระบาดของโรค เพื่อลดความเสี่ยงในการสัมผัสเชื้อ
ในส่วนคนไทยที่ทยอยเดินทางกลับจากต่างประเทศ รัฐบาลได้มีมาตรการรองรับจัดสถานที่ทั้งของรัฐและเอกชน สําหรับการกักตัวผู้เดินทางเป็นเวลา 14 วัน ซึ่งเป็นหนึ่งในมาตรการควบคุมและป้องกันการระบาดของโรค รวมถึงสกัดกั้นการนําเชื้อจากต่างประเทศมาแพร่ให้กับคนในประเทศ ขณะนี้มีโรงแรมที่พักจํานวน 21 แห่งทั่วประเทศ จัดเป็นสถานที่กักตัวของรัฐ (State Quarantine)
สําหรับมาตรการของกรมควบคุมโรคใน State Quarantine ได้กําหนดให้มีการเก็บสิ่งส่งตรวจจากผู้เข้าพัก จํานวน 2 ครั้ง ครั้งแรกเก็บในวันที่ 3-5 หลังจากเข้าพัก เพื่อสามารถค้นหาผู้ติดเชื้อได้โดยเร็ว หากพบผู้ติดเชื้อจะนําเข้าสู่ระบบการรักษาต่อไป และครั้งที่ 2 จะทําการตรวจในระหว่างวันที่ 11-13 หลังจากที่เข้าพัก เพื่อสร้างความมั่นใจว่าผู้ที่เข้ารับการกักตัวปลอดเชื้อจริง พร้อมให้กลับบ้านเมื่อครบกําหนด 14 วัน และไม่นําเชื้อไปแพร่สู่คนในครอบครัวหรือชุมชน
ในวันนี้ (22 พฤษภาคม 2563) จะมีเที่ยวบินรับคนไทยกลับจากประเทศตูนีเซีย เกาหลีใต้ สหรัฐอเมริกา เยอรมนี รวม 264 คน ซึ่งทุกคนจะเข้ารับกักตัวในสถานที่ที่รัฐจัดให้เป็นเวลา 14 วัน
สําหรับเขตสุขภาพที่ 6 มีสถานที่กักตัวของรัฐ (State Quarantine) รวม 10 แห่ง โดยในวันนี้ สํานักงานป้องกันควบคุมโรคที่ 6 ชลบุรี ได้ทําการ Swab เก็บสิ่งส่งตรวจ ผู้ที่เดินทางกลับจากประเทศญี่ปุ่น เมื่อวันที่11 พฤษภาคม 2563 จํานวน 42 คน ซึ่งเป็นวันที่ 11 ของการเข้ารับการกักตัว หากไม่พบเชื้อจะอนุญาตให้กลับภูมิลําเนาได้ในวันที่ 23 พฤษภาคม 2563
******************************
22 พฤษภาคม2563
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์ อาคารพักคนไข้ 10 ชั้น โรงพยาบาลเลย จ.เลย
วันพุธที่ 20 กุมภาพันธ์ 2562
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ อาคารพักคนไข้ 10 ชั้น โรงพยาบาลเลย จ.เลย
วันนี้ (20 กุมภาพันธ์ 2562) เวลา 09.00 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ อาคารพักคนไข้ 10 ชั้นโรงพยาบาลเลยตําบลกุดป่อง อําเภอเมืองเลย จังหวัดเลย
โดยมีนายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ผู้ว่าราชการจังหวัด นายแพทย์สาธารณสุขจังหวัด ผู้อํานวยการโรงพยาบาลเลย ข้าราชการและประชาชน เฝ้ารับเสด็จฯ
โรงพยาบาลเลย ได้เปิดให้บริการอย่างเป็นทางการเมื่อวันที่ 24 มิถุนายน 2496 เริ่มจากอาคารเรือนคนไข้ทรงปั้นหยา ขนาด 24 เตียง ปัจจุบันเป็นโรงพยาบาลทั่วไปขนาด 402 เตียง มีบุคลากรทั้งสิ้น 1,313 คน มีแพทย์ให้บริการครบทุกสาขาหลักและสาขารองบางสาขา โดยเปิดหน่วยบริการพิเศษได้แก่ หน่วยไตเทียมเฉลิมพระเกียรติ หน่วยบริการโรคหลอดเลือดสมอง หน่วยบริการเคมีบําบัด หน่วยส่องกล้องทางเดินอาหาร เป็นต้น นอกจากนี้ ได้นําเทคโนโลยีสมัยใหม่มาใช้ในการตรวจรักษาผู้ป่วย ได้แก่ เครื่องเอกซเรย์คอมพิวเตอร์ (CT Scan)กล้องส่องตรวจทางเดินอาหาร (Endoscope) เครื่องสร้างภาพด้วยสนามแม่เหล็กไฟฟ้า (MRI) เป็นต้น มีผู้ป่วยมารับบริการเฉลี่ยประมาณวันละ 1,584 ราย ผู้ป่วยในเฉลี่ยวันละ 496 ราย มีอัตราครองเตียงร้อยละ 122.44 ซึ่งมีจํานวนผู้ป่วยมารับบริการมากกว่าจํานวนเตียงที่มีอยู่ และเพิ่มขึ้นอย่างต่อเนื่องทําให้เกิดความแออัดในทุกพื้นที่ที่ให้บริการ
ทั้งนี้ นายชัยวัฒน์ ชื่นโกสุม ผู้ว่าราชการจังหวัดเลย นายแพทย์ชุมนุม วิทยานันท์ และนายมนตรี ผิวกลม ลูกศิษย์หลวงพ่อสายทอง ได้กราบขอให้หลวงพ่อสายทอง เตชะธัมโม วัดป่าห้วยกุ่ม อําเภอเกษตรสมบูรณ์ จังหวัดชัยภูมิ ช่วยจัดหาทุนก่อสร้างอาคารพักคนไข้และห้องผ่าตัด หลวงพ่อสายทองเห็นว่าโรงพยาบาลเลย มีอาคารให้บริการไม่เพียงพอต่อผู้รับบริการ ด้วยความเมตตาหลวงพ่อสายทองจึงจัดหาทุนบริจาค 300 ล้านบาท ก่อสร้างอาคารที่พักคนไข้ 10 ชั้น พร้อมครุภัณฑ์ประกอบอาคารอาทิ เตียงผู้ป่วยไอซียูปรับด้วยไฟฟ้า เครื่องติดตามการทํางานของหัวใจและสัญญาณชีพระบบรวมศูนย์ เตียงผ่าตัดทั่วไประบบไฟฟ้าพร้อมรีโมทคอนโทล โคมไฟผ่าตัดใหญ่โคมคู่ เครื่องดมยาสลบ เครื่องจี้ห้ามเลือดด้วยไฟฟ้า เป็นตัน
สําหรับอาคารผู้ป่วย 10 ชั้น ประกอบด้วยชั้นที่ 1 แผนกอุบัติเหตุและฉุกเฉิน ชั้นที่ 2 และ3 ห้องผ่าตัดจํานวน 10 ห้อง ชั้นที่ 4 หอผู้ป่วยหนัก ชั้นที่ 5-8 หอผู้ป่วยสามัญ รวม 96 เตียง ชั้นที่ 9 หอผู้ป่วยสามัญสงฆ์ ชั้น 10 หอผู้ป่วยพิเศษสงฆ์ คาดว่าจะก่อสร้างแล้วเสร็จในปี พ.ศ.2564 และทําให้การจัดพื้นที่หน่วยบริการเป็นสัดส่วน ลดความแออัดในพื้นที่ให้บริการได้
******************************************** 20 กุมภาพันธ์ 2562
รัฐบาลไทย-ข่าวทำเนียบรัฐบาล-ก.แรงงาน และ ก.ยุติธรรม เกาหลี ‘หารือ’ ประเด็น ‘แรงงานไทยในเกาหลี’
วันศุกร์ที่ 2 พฤศจิกายน 2561
ก.แรงงาน และ ก.ยุติธรรม เกาหลี ‘หารือ’ ประเด็น ‘แรงงานไทยในเกาหลี’
ก.แรงงาน และ ก.ยุติธรรม เกาหลี หารือข้อราชการด้านแรงงาน 3 ประเด็น คือ 1) ความพยายามเพื่อแก้ไขปัญหาการลักลอบทํางานอย่างผิดกฎหมาย 2) ร่าง MOU เกี่ยวกับการอํานวยความสะดวกในการโยกย้ายถิ่นฐานแบบปกติ โดยการป้องกันการจ้างงานผิดกฎหมาย 3) การแก้ไขปัญหาแรงงานไทย
นายจรินทร์ จักกะพาก ปลัดกระทรวงแรงงาน ให้การต้อนรับ นายโอซู คิม ปลัดกระทรวงยุติธรรม สาธารณรัฐเกาหลี พร้อมด้วย นายซึงโม คู ผู้อํานวยการกองอาชญากรรมระหว่างประเทศ สาธารณรัฐเกาหลี และคณะ ที่เข้าเยี่ยมคารวะและหารือข้อราชการ วันนี้ (2 พ.ย. 61) เวลา 10.00 น. ณ ห้องประชุมปลัด กระทรวงแรงงาน ชั้น 7 อาคารกระทรวงแรงงาน โดยมีประเด็นหารือ 3 ประเด็น คือ 1) ความพยายามเพื่อแก้ไขปัญหาการลักลอบทํางานอย่างผิดกฎหมาย ซึ่งกระทรวงแรงงานจะกํากับและติดตามให้กลไกการทํางานของฝ่ายแรงงานประจําสถานเอกอัครราชทูต ณ กรุงโซล ประเทศสาธารณรัฐเกาหลี ทํางานร่วมกับ หน่วยงานฝ่ายเกาหลีอย่างเข้มข้น ด้วยมาตรการป้องกัน โดยการสร้างการรับรู้ และมาตรการปราบปราม ด้วยการจับกุมนายหน้าที่จัดหางานไม่ได้รับอนุญาต 2) ร่าง MOU เกี่ยวกับการอํานวยความสะดวกในการโยกย้ายถิ่นฐานแบบปกติ โดยการป้องกันการจ้างงานผิดกฎหมาย (MOU on Facilitating Regular Migration by Preventing Illegal Hiring) ซึ่งกระทรวงแรงงานยืนยันท่าทีการทําร่างบันทึกความเข้าใจฯ ที่ควรจะเน้นการแลกเปลี่ยนข้อมูลระหว่างกันเนื่องจากกฎ/ระเบียบเป็นอุปสรรคของการเข้าถึงข้อมูลส่วนบุคคล และเพื่อประโยชน์ในการบริหารจัดการตามที่ฝ่ายเกาหลีขยายเวลาผ่อนคลายกฎระเบียบในการอนุญาตให้แรงงานต่างชาติผิดกฎหมายเดินทางกลับประเทศต้นทางโดยสมัครใจภายในเดือนมีนาคม 2562 และ 3) การแก้ไขปัญหาแรงงานไทยเดินทางไปทํางานและพํานักอยู่เกินกําหนด ขอให้ฝ่ายไทยช่วยดูแลและคัดกรองแรงงานไทยที่ประสงค์เดินทางไปทํางานในประเทศเกาหลี ร่วมกับเจ้าหน้าที่ตรวจคนเข้าเมือง ฝ่ายเกาหลีจะเป็นการเพิ่มประสิทธิภาพและเป็นการลดปัญหาที่ไม่พึงประสงค์เกี่ยวเนื่องกับการจ้างงานผิดกฎหมาย เช่น ปัญหาการคุ้มครองสิทธิประโยชน์ของแรงงานผิดกฎหมาย เป็นต้น
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
2 พฤศจิกายน 2561
รัฐบาลไทย-ข่าวทำเนียบรัฐบาล-สาธิต สั่งเข้มมาตรการควบคุมไวรัสโคโรนาสายพันธุ์ใหม่ 2019 ชายแดน
วันอาทิตย์ที่ 26 มกราคม 2563
สาธิต สั่งเข้มมาตรการควบคุมไวรัสโคโรนาสายพันธุ์ใหม่ 2019 ชายแดน
รัฐมนตรีช่วยว่าการกระทรวงสาธารณสุขเข้มมาตรการเฝ้าระวังป้องกันควบคุมโรคปอดอักเสบจากเชื้อไวรัสโคโรนาสายพันธุ์ใหม่ 2019 พื้นที่ชายแดน จ.ตาก ที่สนามบิน จุดผ่านแดน ลดความเสี่ยง โดยเฉพาะเทศกาลตรุษจีน
วันนี้ (26 มกราคม 2563) ที่หน่วยบริการปฐมภูมิ โรงพยาบาลแม่ระมาด จ.ตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า กระทรวงสาธารณสุขยกระดับมาตรการควบคุมโรคปอดอักเสบจากเชื้อไวรัสโคโรนาสายพันธุ์ใหม่ 2019 สูงสุด และวันนี้ท่านรองนายกรัฐมนตรีและรัฐมนตรีว่าการกระทรวงสาธารณสุขประชุมร่วมกับผู้บริการกระทรวงที่เกี่ยวข้อง เพื่อเพิ่มประสิทธิภาพการตรวจคัดกรองนักท่องเที่ยวชาวจีนจากทุกเมืองที่เดินทางเข้ามาในประเทศไทย โดยเฉพาะจังหวัดท่องเที่ยว จากการเดินทางตรวจราชการที่ อ.แม่ระมาด และ อ.ท่าสองยาง จ.ตาก ครั้งนี้ได้กําชับให้ผู้ตรวจราชการเขตสุขภาพ นายแพทย์สาธารณสุขจังหวัด และโรงพยาบาล เข้มมาตรการคัดกรองที่จุดผ่านแดน ตามมาตรการของกระทรวงสาธารณสุข เนื่องจากมีประชาชนเดินทางเข้ามาพื้นที่ชายแดนมากขึ้นช่วงเทศกาลตรุษจีน โดยจัดให้มีเจ้าหน้าที่ตรวจคัดกรองทั้งที่ด่านท่าอากาศยานแม่สอด และด่านพรมแดนภาคพื้นดิน
“ สําหรับการยืนยันจํานวนผู้ป่วยนั้น ต้องรอผลการตรวจยืนยันจากทางห้องปฏิบัติการก่อน หากจะมีตัวเลขผู้ป่วยเพิ่มมากขึ้น ขออย่าตกใจ เนื่องจากการคัดกรองที่มีประสิทธิภาพและกระทรวงสาธารณสุขจะไม่ปกปิดจํานวนผู้ป่วย ประชาชนอย่าตื่นตระหนก แต่อย่าประมาท เราสามารถป้องกันตัวเองจากการป่วย ได้ง่ายๆ คือ กินร้อน ช้อนกลาง ล้างมือ หลีกเลี่ยงการอยู่ในที่แออัด คนอยู่มาก และการอยู่ใกล้ชิดผู้ป่วย หากจําเป็นต้องใส่หน้ากากอนามัย และตัวผู้ป่วยต้องใส่หน้ากากอนามัยป้องกันการแพร่เชื้อด้วยเช่นกัน” ดร.สาธิตกล่าว
******************************* 26 มกราคม 2563